welke elmpt leeght ten zuytoesten wt ende strect hem
over de selve zijde vanden pale gheheeten den beyer tot opten
pael gheheeten gheeskensvoirt daen bynnen noch drie
ande pale staen daer dander elmpt dien van bladel toe
behoende leeghs over dander sijde vanden voirs palen te
voertwesten wt Ende desgelix inden brant egheen recht
en hebben noch hebben en sullen in enigher manieren
het en ware in hueringen en dat dien elmpt ende
den brant gheheelic en al den godshuyse van postel
erfelic toebehoirt sonder dien van bladel enich recht
daer inne te hebben oft te behouden in enig wijs
Voirt is hue seggen dat de voirs goede liede van
bladel ghemeynlic vanden meest van postel ende
van des godshuys weghen van postel in hueringen
hebben selen ende houden vanden selven godshuyse den
voirscr brairt ende een stuck heiden daer toe sij hen
noeyt rechts en vermate beghinnede van stravellen
veken en streckende tot jan cops coye lijnrechte en van
daer voert tgreeken lanx tot aenden pael van middel
bleeck eenen tmijn van drientwintich jaen lang
ingaende te kersmisse nu naestcomen Elx jaers daen
bynnen om tseventich capuyne en twintich hoende
tot kersavonde te betalen ende dierste betalinge daer
af inne te gaen van kersmisse naestcomende ov i jaer
en niet eer Ende bij also dat sij bynne den voirscr